[pic] | COMISIA COMUNITĂŢILOR EUROPENE |

Bruxelles, 4.9.2009

COM(2009) 446 final

2009/0123 (COD)

Propunere de

DIRECTIVĂ …/…/CE A PARLAMENTULUI EUROPEAN ŞI A CONSILIULUI

din […]

privind procedurile unitare de control în transportul rutier de mărfuri periculoase (versiune codificată)

(Text cu relevanţă pentru SEE)

EXPUNERE DE MOTIVE

1. În contextul unei Europe a cetăţenilor, Comisia acordă o mare importanţă simplificării şi clarităţii dreptului comunitar în scopul de a-l face mai lizibil şi mai accesibil cetăţeanului, oferindu-i astfel posibilităţi sporite de a face uz de drepturile specifice care îi sunt conferite.

Dar acest obiectiv nu va putea fi atins atât timp cât va persista un număr mult prea mare de dispoziţii care, fiind modificate de nenumărate ori şi adeseori în mod substanţial, se găsesc dispersate parte în actul originar, parte în actele modificatoare ulterioare. Astfel, pentru a identifica dispoziţiile în vigoare, este necesară o muncă de cercetare şi de comparare a unui număr mare de acte.

Prin urmare, claritatea şi transparenţa dreptului comunitar depind şi de codificarea legislaţiei adeseori modificată.

2. La 1 aprilie 1987, Comisia Europeană a dat instrucţiuni[1] serviciilor sale de a realiza codificarea tuturor actelor legislative cel mai târziu după a zecea lor modificare, menţionând că este vorba despre o cerinţă minimală şi că, în vederea clarităţii şi a bunei înţelegeri a legislaţiei comunitare, serviciile responsabile ar trebui să codifice textele la intervale şi mai scurte.

3. Concluziile preşedinţiei Consiliului European de la Edimbourg, din decembrie 1992, au confirmat aceste imperative[2], subliniind importanţa codificării care asigură o securitate juridică în ceea ce priveşte dreptul aplicabil la un moment dat în legătură cu o problemă specifică.

Codificarea trebuie realizată respectând cu stricteţe procesul legislativ comunitar normal.

Întrucât nici o modificare de substanţă nu poate fi introdusă în actele care fac obiectul codificării , Parlamentul European, Consiliul şi Comisia au convenit, prin acordul interinstituţional din 20 decembrie 1994, că, în vederea adoptării rapide a actelor codificate, ar putea fi utilizată o procedură accelerată.

4. Obiectul prezentei propuneri este codificarea Directivei 95/50/CE a Consiliului din 6 octombrie 1995 privind procedurile unitare de control în transportul rutier de mărfuri periculoase[3]. Noua directivă se substituie diverselor acte care i-au fost încorporate[4]; prezenta propunere păstrează în totalitate conţinutul actelor astfel codificate şi se limitează la a le regrupa, aducând numai modificările de formă cerute de însăşi operaţia de codificare.

5. Prezenta propunere de codificare a fost elaborată pe baza unei consolidări prealabile , în toate limbile oficiale, a textului Directivei 95/50/CE şi a actelor care care au modificat-o, efectuată prin intermediul unui sistem informatic , de către Oficiul Publicaţiilor Oficiale ale Comunităţilor Europene. În cazul articolelor renumerotate, corelaţia între vechea numerotare şi cea nouă este prezentată în tabelul de corespondenţă din anexa V la directiva codificată.

Propunere de

ê 95/50/CE

2009/0123 (COD)

DIRECTIVĂ …/…/CE A PARLAMENTULUI EUROPEAN ŞI A CONSILIULUI

din […]

privind procedurile unitare de control în transportul rutier de mărfuri periculoase (versiune codificată)

(Text cu relevanţă pentru SEE)

PARLAMENTUL EUROPEAN ŞI CONSILIUL UNIUNII EUROPENE,

având în vedere Tratatul de instituire a Comunităţii Europene, în special articol 71,

având în vedere propunerea Comisiei,

având în vedere avizul Comitetului Economic şi Social European[5],

având în vedere avizul Comitetului Regiunilor[6]

hotărând în conformitate cu procedura prevăzută la articolul 251 din tratat[7],

întrucât:

ê

1. Directiva 95/50/CE a Consiliului din 6 octombrie 1995 privind procedurile unitare de control în transportul rutier de mărfuri periculoase[8] a fost modificată de mai multe ori şi în mod substanţial[9]. Este necesar, din motive de claritate şi de raţionalizare, să se codifice directiva menţionată.

ê 95/50/CE (adaptat)

2. Controalele transportului rutier de mărfuri periculoase se realizează în conformitate cu Regulamentul (CE) Ö nr. 1100/2008 al Parlamentului European şi al Consiliului din 22 octombrie 2008 Õ privind eliminarea controalelor realizate la frontierele statelor membre în domeniul transportului rutier şi pe căile navigabile interioare Ö [10] Õ şi Regulamentul (CEE) nr. 3912/92 al Consiliului din 17 decembrie 1992 privind controalele realizate în cadrul Comunităţii în domeniul transportului rutier şi pe apele navigabile interioare, cu privire la mijloacele de transport înmatriculate sau puse în circulaţie într-o ţară terţă[11].

ê 95/50/CE considerent 3 (adaptat)

3. Ö În sensul Õ Directivei Ö nr. 2008/68/CE a Parlamentului European şi a Consiliului din 24 septembrie 2008 Õ privind transportul Ö interior Õ de mărfuri periculoase Ö [12] Õ procedurile respective de control şi definiţiile referitoare la acest tip de transport ar trebui armonizate, astfel încât să se poată verifica mai eficient respectarea normelor de siguranţă stabilite în directiva menţionată.

ê 95/50/CE

4. Este necesar ca statele membre să asigure un nivel suficient de control al vehiculelor respective pe întreg teritoriul statelor membre evitându-se în acelaşi timp, pe cât posibil, proliferarea acestor controale.

ê 95/50/CE considerent 5 (adaptat)

5. Ö Datorită faptului că obiectivele îmbunatăţirii gradului de siguranţă în transportul de mărfuri periculoase nu pot fi îndeplinite suficient de către statele membre, şi, având în vedere scala sau efectele unei asemenea acţiuni, pot fi mai bine îndeplinite la nivelul Comunităţii, aceasta poate adopta măsuri în conformitate cu Õ principiul subsidiarităţii, Ö astfel cum este prevăzut la articolul 5 al tratatului Õ.

ê 95/50/CE

6. Ar trebui ca la efectuarea inspecţiilor să se utilizeze o listă cu elemente comune aplicabile la acest tip de transport în întreaga Comunitate.

ê 95/50/CE considerent 7 (adaptat)

7. Este necesară Ö menţinerea Õ unei liste a cazurilor de încălcări ale legislaţiei, considerate suficient de grave de către toate statele membre, astfel încât să se obţină aplicarea de măsuri corespunzătoare vehiculelor respective în funcţie de împrejurări sau de cerinţele de siguranţă, inclusiv, dacă este cazul, refuzul admiterii vehiculelor în Comunitate.

ê 95/50/CE

8. Pentru a îmbunătăţi respectarea normelor de siguranţă pentru transportul rutier de mărfuri periculoase, este necesar să fie incluse dispoziţii privind controalele care trebuie să fie efectuate în întreprinderi ca măsură preventivă sau atunci când se înregistrează încălcări grave ale legislaţiei privind transportul de mărfuri periculoase în traficul rutier.

9. Controalele respective ar trebui să se aplice tuturor transporturilor rutiere de mărfuri periculoase, efectuate în întregime sau parţial pe teritoriul statelor membre, indiferent de punctul de plecare sau de destinaţie a mărfurilor sau ţara în care este înmatriculat vehiculul.

10. În cazul unor încălcări grave sau repetate ale legislaţiei, este posibil ca autorităţilor competente din statul membru în care este înmatriculat vehiculul sau în care se află întreprinderea să li se solicite luarea unor măsuri corespunzătoare şi acestea ar trebui sa informeze statul membru solicitant cu privire la orice măsuri de urmărire luate.

11. Este necesară monitorizarea aplicării prezentei directive pe baza unui raport care urmează să fie prezentat de către Comisie.

ê

12. Măsurile necesare pentru punerea în aplicare a prezentei directive trebuie să fie adoptate în conformitate cu Decizia 1999/468/CE a Consiliului din 28 iunie 1999 de stabilire a procedurilor privind exercitarea competențelor de executare conferite Comisiei[13].

ê 2008/54/CE considerent 4 (adaptat)

13. Ar trebui, în special, să fie împuternicită Comisia să adapteze la progresul ştiinţific şi tehnic anexele la Ö prezenta Õ directivă. Întrucât măsurile respective au un domeniu general de aplicare şi sunt destinate să modifice elementele neesenţiale ale Ö prezentei Õ directive, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

ê

14. Prezenta directivă nu trebuie să aducă atingere obligaţiilor statelor membre privind termenele de transpunere în dreptul intern a directivelor menţionate în anexa IV, partea B,

ê 95/50/CE

ADOPTĂ PREZENTA DIRECTIVĂ:

Articolul 1

(1) Prezenta directivă se aplică controalelor efectuate de statele membre în transportul rutier de mărfuri periculoase la vehiculele care circulă pe teritoriul lor sau intră pe acesta dintr-o ţară terţă.

Prezenta directivă nu se aplică transportului de mărfuri periculoase cu vehiculele care aparţin sau se află sub comanda forţelor armate.

(2) Prezenta directivă nu aduce atingere dreptului statelor membre, manifestând interesul cuvenit pentru legislaţia comunitară, de a întreprinde controale în transportul naţional sau internaţional de mărfuri periculoase pe teritoriul acestora, realizat cu vehiculele care nu sunt reglementate de prezenta directivă.

Articolul 2

În înţelesul prezentei directive:

(a) „vehicul” înseamnă orice autovehicul destinat utilizării pe calea rutieră, fie complet sau incomplet, care are cel puţin patru roţi şi o viteză maximă proiectată mai mare de 25 km/h, împreună cu remorcile sale, cu excepţia vehiculelor care circulă pe şine, a celor agricole şi a tractoarelor forestiere şi a tuturor mecanismelor mobile;

ê 95/50/CE (adaptat)

(b) „mărfuri periculoase” înseamnă mărfuri periculoase în conformitate cu definiţia Ö de la articolul 1 litera (b) din Acordul European referitor la transportul rutier internațional al mărfurilor periculoase (ADR), încheiat la Geneva la 30 septembrie 1957 şi anexele A şi B la respectivul acord, astfel cum este menţionat în secţiunea I.1 la anexa I la Directiva 2008/68/CE Õ;

(c) „transport” înseamnă orice operaţie de transport rutier realizată cu un vehicul, integral sau parţial pe drumurile publice de pe teritoriul unui stat membru, inclusiv încărcarea şi descărcarea mărfurilor reglementate de Directiva Ö 2008/68/CE Õ , fără a aduce atingere dispoziţiilor stabilite de legislaţiile statelor membre referitoare la responsabilitatea pentru aceste operaţii;

(d) „întreprindere” înseamnă orice persoană fizică sau juridică, fie că are sau nu ca obiectiv realizarea de profit, orice asociaţie sau grup de persoane fără personalitate juridică, fie că are sau nu ca obiectiv realizarea de profit, precum şi orice organism aflat sub patronajul unei autorităţi publice, fie că are personalitate juridică proprie sau depinde de o autoritate care are această personalitate, care transportă, încarcă sau descarcă mărfuri periculoase sau face ca acestea să fie transportate, precum şi cele care depozitează temporar, colectează, ambalează sau livrează aceste mărfuri ca parte a unei operaţii de transport şi sunt localizate pe teritoriul Comunităţii;

(e) „control” înseamnă orice control, inspecţie, verificare sau formalitate îndeplinit(ă) de autorităţile competente din motive de siguranţă proprii transportului de mărfuri periculoase.

Articolul 3

Statele membre asigură că un segment reprezentativ al transporturilor rutiere de mărfuri periculoase face obiectul controalelor stabilite prin prezenta directivă, astfel încât să se verifice conformitatea acestora cu legislaţia privind transportul rutier de mărfuri periculoase.

ê 95/50/CE (adaptat)

Aceste controale se efectuează pe teritoriul unui stat membru în conformitate cu articolul 3 din Regulamentul (CE) nr. Ö 1100/2008 Õ şi articolul 1 din Regulamentul (CEE) nr. 3912/92.

ê 95/50/CE (adaptat)

Articolul 4

(1) Pentru efectuarea controalelor prevăzute de prezenta directivă, statele membre utilizează fişa de control Ö prevăzută de Õ anexa I. O copie a fişei de control sau un certificat care indică rezultatul controlului respectiv, elaborat de autoritatea care a efectuat controlul, se predă conducătorului vehiculului şi se prezintă la cerere pentru a simplifica sau evita, dacă este posibil, controalele ulterioare.

Ö Primul paragraf Õ nu aduce atingere dreptului statelor membre de a lua măsuri specifice de control amănunţit.

(2) Controalele sunt aleatorii şi acoperă pe cât posibil o arie extinsă din reţeaua rutieră.

(3) Locurile alese pentru controale trebuie să permită aducerea la conformitate a vehiculelor care nu respectă prevederile legale sau, dacă autoritatea care efectuează controlul consideră că este necesar ca acestea să fie imobilizate pe loc sau într-un alt loc stabilit în acest sens de către autoritatea menţionată, fără a periclita siguranţa.

(4) Dacă este cazul şi cu condiţia ca acest lucru să nu pericliteze siguranţa, se pot preleva probe din mărfurile transportate pentru a fi examinate de laboratoarele recunoscute de către autoritatea competentă.

(5) Durata controalelor nu depăşeşte un termen rezonabil.

ê 95/50/CE

Articolul 5

Fără a aduce atingere altor sancţiuni care ar putea fi impuse, în cazul vehiculelor pentru care se constată una sau mai multe încălcări ale normelor privind transportul de mărfuri periculoase, în special încălcările enumerate în anexa II, este posibilă imobilizarea pe loc sau într-un loc stabilit în acest sens de către autorităţile care efectuează controlul şi solicitarea aducerii acestora la conformitate înainte de continuarea călătoriei sau supunerea acestora la alte măsuri corespunzătoare, în funcţie de împrejurările sau cerinţele de siguranţă care includ, dacă este cazul, refuzul de a permite intrarea acestor vehicule în Comunitate.

Articolul 6

(1) Controalele se mai pot efectua la sediul întreprinderilor, ca măsură preventivă sau dacă în traficul rutier s-au constatat încălcări de natură să pericliteze siguranţa în transportul de mărfuri periculoase.

Obiectivul acestor controale este de a se asigura respectarea legislaţiei în materie privind condiţiile de siguranţă în transportul rutier de mărfuri periculoase.

(2) Dacă se constată una sau mai multe încălcări referitoare la transportul rutier de mărfuri periculoase, în special cele enumerate în anexa II, transportul se aduce la conformitate înainte ca mărfurile să plece din întreprindere sau este supus aplicării altor măsuri corespunzătoare.

Articolul 7

(1) Statele membre îşi acordă reciproc sprijin în vederea aplicării corespunzătoare a prezentei directive.

(2) Încălcările grave sau repetate, care periclitează siguranţa transportului de mărfuri periculoase, săvârşite de un vehicul nerezident sau o întreprindere nerezidentă, se raportează autorităţilor competente din statul membru în care este înmatriculat vehiculul sau în care este înfiinţată întreprinderea.

Autorităţile competente din statul membru în care se constată încălcări grave sau repetate pot să solicite autorităţilor competente din statul membru în care este înmatriculat vehiculul sau în care este înfiinţată întreprinderea să ia măsurile corespunzătoare cu privire la contravenient sau contravenienţi.

Autorităţile competente din statul membru în care este înmatriculat vehiculul notifică autorităţilor competente din statul membru în care s-au înregistrat încălcările măsurile adoptate cu privire la transportator sau întreprindere.

Articolul 8

Dacă din cele constatate în timpul unui control în traficul rutier la un vehicul înmatriculat în alt stat membru există motive să se considere că au fost comise încălcări grave sau repetate, care nu se pot detecta în timpul controlului respectiv din lipsa datelor necesare, autorităţile competente ale statelor membre îşi acordă sprijin reciproc pentru clarificarea situaţiei.

Dacă, în acest scop, statul membru competent efectuează un control în întreprindere, acesta comunică rezultatele celorlalte state membre vizate.

ê 95/50/CE (adaptat)

Articolul 9

(1) Fiecare stat membru transmite Comisiei cel târziu în a douăsprezecea lună de la sfârşitul fiecărui an calendaristic un raport elaborat în conformitate cu modelul Ö prevăzut de Õ anexa III cu privire la aplicarea prezentei directive, inclusiv următoarele detalii:

(a) dacă este posibil, volumul determinat sau estimat al mărfurilor periculoase transportate rutier (în tone transportate sau în tone/kilometri);

(b) numărul de controale efectuate;

(c) numărul de vehicule controlate la locul de înmatriculare (vehicule înmatriculate naţional, în alte state membre sau în ţări terţe);

(d) numărul de încălcări înregistrate Ö în funcţie de categoria de risc Õ;

(e) tipul şi numărul sancţiunilor impuse.

(2) Comisia transmite Parlamentului European şi Consiliului, pentru prima dată în 1999 şi ulterior cel puţin din trei în trei ani, un raport privind aplicarea prezentei directive de către statele membre, cu precizarea detaliilor specificate la alineatul (1).

ê 2008/54/CE articolul 1 (adaptat)

Articolul 10

Comisia adaptează anexele Ö I, II şi III Õ la progresul ştiinţific şi tehnic în domeniile aflate sub incidenţa prezentei directive, în special pentru a se ţine seama de modificările la Directiva Ö 2008/68/CE Õ . Întrucât măsurile respective au un domeniu general de aplicare şi sunt destinate să modifice elementele neesenţiale ale prezentei directive, acestea trebuie să fie adoptate în conformitate cu procedura de reglementare cu control prevăzută la articolul 11 alineatul (2) din prezenta directivă.

Articolul 11

(1) Comisia este asistată de Comitetul pentru transportul mărfurilor periculoase instituit în temeiul articolului 9 din Directiva Ö 2008/68/CE Õ.

(2) În cazul în care se face trimitere la prezentul alineat, se aplică articolele 5a alineatul (1) şi articolul 7 din Decizia 1999/468/CE cu respectarea dispoziţiilor articolului 8.

ê 95/50/CE articolul 10 (adaptat)

Articolul 12

Comisiei îi sunt comunicate de către statele membre Ö textele principalelor dispoziţii de Õ dispoziţii de drept intern pe care le adoptă în domeniul reglementat de prezenta directivă.

ê

Articolul 13

Directiva 95/50/CE, astfel cum a fost modificată prin directivele menţionate în anexa IV, partea A, se abrogă, fără a aduce atingere obligaţiilor statelor membre în ceea ce priveşte termenele de transpunere în dreptul intern a directivelor menţionate în anexa IV, partea B.

Trimiterile la directiva abrogată se înţeleg ca trimiteri la prezenta directivă şi se citesc în conformitate cu tabelul de corespondenţă din anexa V.

ê 95/50/CE articolul 11 (adaptat)

Articolul 14

Prezenta directivă intră în vigoare Ö în a douăzecia zi de Õ la data publicării în Jurnalul Oficial al Uniunii Europene .

ê 95/50/CE articolul 12

Articolul 15

Prezenta directivă se adresează statelor membre.

Adoptată la Bruxelles, […]

Pentru Parlamentul European Pentru Consiliu

Preşedintele Preşedintele

[…] […]

ê 2004/112/CE articolul 1 şi anexa I (adaptat)

ANEXA I

Fişa de Control

Ö (mentionat la articolul 4) Õ

1. Locul controlului ………………………… | 2. Data …………… | 3. Ora ………………… |

………………………………………………………… |

4. Simbolul ţării de înmatriculare şi numărul de înmatriculare a vehiculului | ………………………………………………………… |

5. Simbolul ţării de înmatriculare şi numărul de înmatriculare a remorcii/semiremorcii | ………………………………………………………… |

6. Întreprinderea care efectuează transportul/adresa | ………………………………………………………… |

7. Conducătorul auto/însoţitorul conducătorului auto | ………………………………………………………… |

8. Expeditorul, adresa, locul de încărcare(1), (2) | ………………………………………………………… |

9. Destinatarul, adresa, locul de descărcare(1), (2) | ………………………………………………………… |

10. Cantitatea totală de mărfuri periculoase pe unitatea de transport | ………………………………………………………… |

11. Depăşirea cantităţii limitate prin ADR 1.1.3.6 |  da |  nu |

12. Modul de transport |  în vrac |  în ambalaje |  cisternă |

Documente aflate la bord |

13. Documentul de transport |  controlat |  încălcare constatată |  fără obiect |

14. Instrucţiuni scrise |  controlat |  încălcare constatată |  fără obiect |

15. Acordul bilateral/multilateral/autorizaţia naţională |  controlat |  încălcare constatată |  fără obiect |

16. Certificatul de omologare a vehiculului |  controlat |  încălcare constatată |  fără obiect |

17. Certificatul de formare a conducătorului auto |  controlat |  încălcare constatată |  fără obiect |

Activitatea de transport |

18. Mărfuri autorizate pentru transport |  controlat |  încălcare constatată |  fără obiect |

19. Vehicule autorizate pentru mărfurile transportate |  controlat |  încălcare constatată |  fără obiect |

20. Dispoziţii referitoare la modalitatea de transport (vrac, în ambalaje, cisternă) |  controlat |  încălcare constatată |  fără obiect |

21. Interzicerea încărcăturii mixte |  controlat |  încălcare constatată |  fără obiect |

22. Încărcarea, fixarea încărcăturii şi manipularea(3) |  controlat |  încălcare constatată |  fără obiect |

23. Scurgeri ale mărfurilor sau deteriorarea ambalajului(3) |  controlat |  încălcare constatată |  fără obiect |

24. Marcajul ONU al ambalajului/cisternei (2), (3) (ADR 6) |  controlat |  încălcare constatată |  fără obiect |

25. Marcajul (de ex. nr. ONU) şi etichetarea ambalajului(2) (ADR 5.2) |  controlat |  încălcare constatată |  fără obiect |

26. Placardarea cisternei/vehiculului (ADR 5.3.1) |  controlat |  încălcare constatată |  fără obiect |

27. Marcajul vehiculului/unităţii de transport (placă de culoare portocalie, temperaturi ridicate) (ADR 5.3.2-3) |  controlat |  încălcare constatată |  fără obiect |

Echipamente la bord |

28. Echipamente de securitate de uz general prevăzute în ADR |  controlat |  încălcare constatată |  fără obiect |

29. Echipamente corespunzătoare mărfurilor transportate |  controlat |  încălcare constatată |  fără obiect |

30. Alte echipamente prevăzute în instrucţiunile scrise |  controlat |  încălcare constatată |  fără obiect |

31. Extinctor (extinctoare) |  controlat |  încălcare constatată |  fără obiect |

39. Cea mai gravă categorie de risc a încălcărilor constatate, în cazul în care există |  Categoria I |  Categoria II |  Categoria III |

40. Observaţii ………………………………………………………………………………………………………… |

41. Autoritatea/inspectorul care a efectuat inspecţia | …………………………………………………………… |

______________________________

(1) Se va completa doar în cazul în care este relevant pentru o încălcare.

(2) Se va preciza la „observaţii” pentru operaţiile de transport colectiv.

(3) Se verifică deteriorările flagrante.

____________

ê 2004/112/CE articolul 1 şi anexa II (adaptat)

ANEXA II

ÎNCĂLCĂRI ALE NORMELOR

În sensul prezentei directive, lista prezentată în continuare, care nu este exhaustivă şi care cuprinde trei categorii de riscuri (categoria I incluzând riscurile cele mai grave), oferă o orientare pentru ceea ce trebuie să se considere încălcare a normelor.

Determinarea categoriei corespunzătoare de risc trebuie să se efectueze ţinând seama de împrejurările speciale şi să fie lăsată la discreţia autorităţii/inspectorului care efectuează controlul rutier.

Nerespectări ale normelor care nu sunt enumerate la categoriile de risc se clasifică în conformitate cu descrierea categoriilor.

În cazul în care se constată mai multe încălcări ale normelor la o unitate de transport, se aplică doar categoria de risc cea mai gravă (astfel cum se indică la punctul 39 din anexa I) pentru întocmirea raportului (Ö în conformitate cu modelul stabilit în Õ anexa III).

Categoria I de risc

În cazul în care nerespectarea dispoziţiilor ADR relevante determină un risc ridicat de deces, vătămare personală gravă sau daune importante asupra mediului, în mod normal, se iau imediat măsuri corective corespunzătoare, cum ar fi imobilizarea vehiculului.

Constituie nerespectări ale normelor următoarele:

1. Transportul mărfurilor periculoase interzise la transport

2. Scurgerea substanţelor periculoase

3. Utilizarea unui mod de transport interzis sau a unui mijloc de transport necorespunzător

4. Transportul în vrac într-un container care nu este în bună stare din punct de vedere structural

5. Transportul cu un vehicul fără certificat de omologare adecvat

6. Vehiculul care nu mai respectă standardele de omologare şi prezintă un pericol imediat (dacă această condiţie nu este îndeplinită nerespectarea se regăseşte la categoria de risc II)

7. Utilizarea de ambalaje neomologate

8. Ambalaje care nu sunt conforme cu instrucţiunile de ambalare aplicabile

9. Nerespectarea dispoziţiilor speciale referitoare la ambalarea în comun a încărcăturilor mixte

10. Nerespectarea normelor care reglementează fixarea şi stivuirea încărcăturii

11. Nerespectarea normelor care reglementează încărcăturile mixte de ambalaje

12. Nerespectarea limitelor admise de umplere a cisternelor sau a ambalajelor

13. Nerespectarea dispoziţiilor de limitare a cantităţilor transportate cu o unitate de transport

14. Transportul de mărfuri periculoase fără indicarea prezenţei acestora (de exemplu. documente, marcajul şi etichetarea ambalajelor, placardarea şi marcarea vehiculului)

15. Transportul fără placardarea şi marcarea vehiculului

16. Absenţa informaţiilor referitoare la substanţa transportată care să permită determinarea unei încălcări a normelor de categoria I de risc (de exemplu număr ONU, denumirea corespunzătoare a încărcăturii, grupa de ambalare)

17. Conducătorul auto nu deţine un certificat de formare profesională valabil

18. Utilizarea focului sau a unei lămpi neprotejate

19. Nerespectarea interdicţiei de fumat.

Categoria II de risc

În cazul în care nerespectarea dispoziţiilor ADR relevante generează un risc de vătămare personală sau de daune asupra mediului, această nerespectare a normelor ar trebui să ducă în mod normal la adoptarea de măsuri corective corespunzătoare, precum obligaţia remedierii la locul controlului, în cazul în care acest lucru este posibil şi oportun, dar până la definitivarea operaţiei de transport în curs.

Constituie nerespectări ale normelor următoarele:

1. Unitatea de transport are mai mult de o remorcă/semiremorcă

2. Vehiculul nu mai respectă standardele de omologare, dar nu prezintă un pericol imediat

3. La bordul vehiculului nu există extinctoare funcţionale conform cerinţelor; extinctorul poate fi considerat ca fiind funcţional în cazul în care lipsesc doar sigiliul prescris şi/sau termenul de valabilitate; cu toate acestea, acest lucru nu este valabil în cazul în care extinctorul este în mod evident inutilizabil, de exemplu manometrul este la zero

4. La bordul vehiculului nu există echipamentele prevăzute în ADR sau în instrucţiunile scrise

5. Datele referitoare la încercare şi inspecţie şi cele referitoare la durata de utilizare a ambalajelor, a IBC-urilor sau a ambalajelor mari nu sunt respectate

6. Transportul de mărfuri în ambalaje, IBC-uri sau ambalaje mari deteriorate sau de ambalaje goale, necurăţate şi deteriorate

7. Transportul de mărfuri ambalate într-un container care nu este utilizabil din punct de vedere structural

8. Cisterne/containere cisternă (inclusiv cele goale şi necurăţate) care nu sunt închise corespunzător

9. Transportul de ambalaje combinate, cu un supraambalaj care nu este închis corespunzător

10. Etichetarea, marcarea şi placardarea necorespunzătoare

11. Lipsa instrucţiunilor scrise în conformitate cu ADR sau existenţa instrucţiunilor scrise care nu corespund mărfurilor transportate

12. Supravegherea sau parcarea improprie a vehiculului.

Categoria III de risc

În cazul în care nerespectarea dispoziţiilor relevante generează un risc redus de vătămare personală sau de daune asupra mediului şi dacă nu este necesară adoptarea de măsuri corective corespunzătoare pe loc, acestea putând să fie aplicate la o dată ulterioară la întreprindere.

Constituie nerespectări ale normelor următoarele:

1. Dimensiunile plăcilor sau etichetelor sau dimensiunile literelor, cifrelor sau simbolurilor de pe plăci sau etichete nu respectă normele

2. Absenţa în documentele de transport a unor informaţii diferite de cele enunţate la categoria de risc I punctul 16

3. Certificatul de formare al conducătorului auto nu se află la bordul vehiculului, dar există dovezi că acesta deţine un astfel de certificat.

____________

ê 2004/112/CE articolul 1 şi anexa III

ANEXA III

Model de formular standard pentru raportul care urmeaz ă Să fie trimis comisiei cu privire la încălcări ale normelor şi sancţiuni

Ţara: ……………………………………… Anul: ………………………………………..

CONTROLUL TRANSPORTURILOR RUTIERE DE MĂRFURI PERICULOASE

Locul de înmatriculare a vehiculelor(1) | Numărul total |

Ţara în care se efectuează controlul | Alte state membre UE | Ţări terţe |

Numărul unităţilor de transport controlate în funcţie de conţinutul încărcăturii (şi ADR) |

Numărul unităţilor de transport necorespunzătoare normelor ADR |

Numărul unităţilor de transport imobilizate |

Numărul încălcărilor constatate, în funcţie de categoria de risc(2) | Categoria I de risc |

Categoria II de risc |

Categoria III de risc |

Numărul de sancţiuni impuse, în funcţie de tipul sancţiunii | Avertisment |

Amendă |

Altele |

CANTITATEA TOTALĂ ESTIMATĂ DE MĂRFURI PERICULOASE TRANSPORTATE PE CALE RUTIERĂ | …………………………. t | sau…………. t/km |

__________________________________________

(1) În sensul prezentei anexe, ţara de înmatriculare este ţara de înmatriculare a autovehiculului.

(2) În cazul în care există mai multe încălcări per unitate de transport, se aplică doar categoria de risc cea mai gravă (astfel cum se indică în anexa I punctul 39).

é

ANEXA IV

Partea A

Directiva abrogată şi lista modificărilor ulterioare (menţionate la articolul 13)

Directiva 95/50/EC a Consiliului | (JO L 249, 17.10.1995, p. 35) |

Directiva 2001/26/EC a Parlamentului European şi a Consiliului | (JO L 168, 23.6.2001, p. 23) |

Directiva 2004/112/EC a Comisiei | (JO L 367, 14.12.2004, p. 23) |

Directiva 2008/54/CE a Parlamentului European şi a Consiliului | (JO L 162, 21.6.2008, p. 11) |

Partea B

Termene de transpunere în dreptul intern (menţionate la articolul 13)

Directiva | Data limită de transpunere |

95/50/CE | 31 decembrie 1996 |

2001/26/CE | 23 decembrie 2001 |

2004/112/CE | 14 decembrie 2005 |

2008/54/CE | - |

____________

ANEXA V

TABEL DE CORESPONDENţă

Directiva 95/50/EC | Prezenta directivă |

Articolul 1 | Articolul 1 |

Articolul 2 prima liniuţă | Articolul 2 litera (a) |

Articolul 2 a doua liniuţă | Articolul 2 litera (b) |

Articolul 2 a treia liniuţă | Articolul 2 litera (c) |

Articolul 2 a patra liniuţă | Articolul 2 litera (d) |

Articolul 2 a cincia liniuţă | Articolul 2 litera (e) |

Articolul 3 alineatul (1) | Articolul 3 primul paragraf |

Articolul 3 alineatul (2) | Articolul 3 al doilea paragraf |

Articolul 4 alineatul (1) prima teză Articolul 4 alineatul (1) a doua teză Articolul 4 alineatele (2) – (5) Articolul 5 | Articolul 4 alineatul (1) primul paragraf Articolul 4 alineatul (1) al doilea paragraf Articolul 4 alineatele (2) – (5) Articolul 5 |

Articolul 6 alineatul (1) | Articolul 6 alineatul (1) primul paragraf |

Articolul 6 alineatul (2) primul paragraf | Articolul 6 alineatul (1) al doilea paragraf |

Articolul 6 alineatul (2) al doilea paragraf | Articolul 6 alineatul (2) |

Articolul 7 Articolul 8 prima teză Articolul 8 a doua teză | Articolul 7 Articolul 8 primul paragraf Articolul 8 al doilea paragraf |

Articolul 9 alineatul (1) prima liniuţă | Articolul 9 alineatul (1) litera (a) |

Articolul 9 alineatul (1) a doua liniuţă | Articolul 9 alineatul (1) litera (b) |

Articolul 9 alineatul (1) a treia liniuţă | Articolul 9 alineatul (1) litera (c) |

Articolul 9 alineatul (1) a patra liniuţă | Articolul 9 alineatul (1) litera (d) |

Articolul 9 alineatul (1) a cincia liniuţă | Articolul 9 alineatul (1) litera (e) |

Articolul 9 alineatul (2) | Articolul 9 alineatul (2) |

Articolul 9a | Articolul 10 |

Articolul 9b | Articolul 11 |

Articolul 10 alineatul (1) | - |

Articolul 10 alineatul (2) | Articolul 12 |

- | Articolul 13 |

Articolul 11 | Articolul 14 |

Articolul 12 | Articolul 15 |

Anexele I, II şi III | Anexele I, II şi III |

- | Anexa IV |

- | Anexa V |

_____________

[1] COM(87) 868 PV.

[2] A se vedea anexa 3 din partea A a susmenţionatelor concluzii.

[3] Efectuată în conformitate cu Comunicarea Comisiei către Parlamentul European şi Consiliu-Codificarea acquis-ului comunitar , COM(2001) 645 final.

[4] A se vedea anexa IV, partea A, la prezenta propunere.

[5] JO C […], […], p. […].

[6] JO C […], […], p. […].

[7] JO C […], […], p. […].

[8] JO L 249, 17.10.1995, p. 35.

[9] A se vedea anexa IV, partea A.

[10] JO L Ö 304, 14.11.2008, p. 63. Õ

[11] JO L 395, 31.12.1992, p. 6.

[12] JO L Ö 260, 30.9.2008, p. 13. Õ

[13] JO L 184, 17.7.1999, p. 23.